Рођен је 2. августа 1881. године у Чајетини, у породици сиромашних земљорадника Милоша и Стане. Због лошег материјалног стања радио је угоститељске послове. У Балканске ратове је кренуо у саставу 3. чете 2. батаљона IV пешадијског пука, са којим је прошао ратишта од Куманова до Брегалнице. Од првог дана се истицао јунаштвом, посебно на Бакарном гувну, где је био рањен у леву ногу.